Wêreld praat oor Henri van Breda | Netwerk24
Wêreld praat oor Henri van Breda
Deur Alet Janse Van Rensburg 14 Junie 2016 16:42
Die koerant ‘The West Australian’ berig oor Henri van Breda (21) se inhegtenisneming. Foto: Skermgreep
Die ‘Herald Sun’ se berig Dinsdag oor Henri van Breda (21). Foto: Skermgreep
Die Daily Mail Online in Engeland het ook oor Henri van Breda (21) se inhegtenisneming geskryf. Foto: Skermgreep
Die inhegtenisneming van Henri van Breda het die wêreld- en sosiale media sedert Maandag aan die praat.
Die Australiese koerant The West Australian het berig Van Breda (21), ’n voormalige leerling aan die Scotch College in Melbourne, is vir die moord op sy ouers en broer in hegtenis geneem. Die Van Breda-gesin het sowat sewe jaar in Perth gewoon en die koerant het ook verlede jaar oor die moorde geskryf.
Nog ’n Australiese koerant, die Herald Sun, het berig Van Breda word daarvan aangekla dat hy die bylmoord gepleeg het. Sy suster, Marli van Breda, het “merkwaardig herstel” ná die aanval, berig die koerant.
Engeland se Daily Mail Online het berig dat Van Breda vir familie geglimlag het toe hy Dinsdag in die hof verskyn het.
“Henri van Breda” was ook Dinsdagoggend ’n besprekingspunt op Twitter.
“Dié verdediging gaan waterdig wees. Kyk maar. Hy het tyd gehad,” het @RobyStarCT getwiet.
“#HenriVanBreda asseblief kom net met die hele sak patats vorendag!! Hoekom #18maande wag?” wou @NielLehani weet.
“#HenriVanBreda het vir meer as ’n jaar vir die polisie gejok oor daardie moorde. Tog staan die staat nie borgtog teen nie,” het nog ’n verontwaardigde Twitter-gebruiker laat hoor.
Nuusstories oor die borgtogverhoor en aanklagte teen Van Breda is Dinsdag wyd op Facebook gedeel.
Meer oor: Marli Van Breda | Henri Van Breda | Stellenbosch | De Zalze | Bylmoorde
Henri het self sy wonde toegedien, sê hofdokument
Akte van beskuldiging: Staat vs. Henri van Breda